Tottenham Hotspur FC

Tottenham Hotspur Football Club on Inglismaa jalgpalliklubi. Klubi asutati 1882. aastal nimega Hotspur F.C. Klubi tegutseb Tottenhamis. Klubi kodustaadion on alates 2019. aastast Tottenham Hotspur Stadium. Klubi eelmine kodustaadion oli 1898. aastal ehitatud White Hart Lane. Tottenham on esimene klubi Inglismaal, mis on samal hooajal tulnud Premier League'i meistriks ja võitnud Inglismaa karikavõistlused. 1963. aastal võitsid nad esimesena Inglismaa jalgpalliklubidest UEFA karikavõitjate karika. Meeskonna peamiste rivaalide hulgas on teine Londoni meeskond Arsenal. Nende kohtumisi nimetatakse North London derby'iks. Tottenham Hotspur asutati 1882. aastal Hotspur F.C. nime all. Meeskond mängis Southern League'is kuni 1908. aastani, kui nad valiti Football League Second Divisioni. Enne üleviimist võitis Tottenham 1901. aastal FA Cupi, mis tegi Tottenhamist ainukese liigavälise klubi, kes on selle võitnud alates The Football League'i loomisest. Pärast seda on Spurs võitnud FA Cupi seitse korda, The Football League'i kaks korda, Football League Cupi neli korda, UEFA Cupi kaks korda ja ka UEFA Cup Winners' Cupi. UEFA Cup Winners' Cup tegi Tottenhamist esimese Inglise klubi, kes on võitnud UEFA võistluse. Aastatel 1960–1961 sai neist esimene klubi, kes on The Double'it 20. sajandil võitnud. Tottenham mängis oma esimese mängu Tottenham Marshesil ja nad jäid sinna kuueks aastaks. Just sellel väljakul mängis Tottenham esimest korda oma iidse rivaali Arsenaliga (sel ajal teatud kui Royal Arsenal), juhtides mängu 2-1, kuni mäng lõpetati enneaegselt, kuna valgustus ei olnud piisav, sest külalismeeskond hilines ja mängu alustati ettenähtust hiljem. 1898. aastal kolis meeskond Northumberland Parki. Nad jäid sinna ainult üheks aastaks, kuni 1899. aasta aprillini, kuna fännid ei mahtunud enam staadionile ära. Sellepärast pidi Spurs liikuma nende praegusele väljakule.  Pikemalt artiklis White Hart Lane White Hart Lane'i kasutati algul hooldekoduna, mille omanik oli pruulimistehas Charringtons. Sellel väljakul pidas Tottenham esimese sõpruskohtumise Notts Country vastu. Mängu vaatas kohapeal 5000 inimest ja selle võitis Tottenham 4:1. Queens Park Rangers oli esimene meeskond, kes mängis seal liigamängu ja kaotas 11 000 inimese silme ees Tottenhamile 1:0. 1905. aastal omandas Tottenham väljaku ja ehitas hiljem selle ümber. Väikesed muudatused tehti 2006. aastal, kui staadionit suurendati nii, et istekohti oli seal 36 310. Staadioni hakati lammutama pärast hooaega 2016–2017, et teha ruumi uuele staadionile. 2019. aasta aprillis avati Tottenham Hotspur Stadium, mis on siiani klubi kodustaadion. 1978–1980 – Admiral 1980–1985 – Le Coq Sportif 1985–1991 – Hummel 1991–1995 – Umbro 1995–1999 – Pony 1999–2002 – Adidas 2002–2006 – Kappa 2006–2012 – Puma 2012–2017 – Under Armour 1882–1983 – sponsorit ei olnud 1983–1995 – Holsten 1995–1999 – Hewlett Packard 1999–2002 – Holsten 2002–2006 – Thomson Holidays 2006–2010 – Mansion.com Casino & Poker 2010–2011 – Autonomy Corporation (Premier League) 2011–2013 – Aurasma (Premier League) 2010–2013 – Investec Bank (Champions League, FA Cup, League Cup, Europa League) 2013–2014 – Hewlett-Packard 2013–2014 – AIA (FA Cup, League Cup, Europa League) 2014– AIA UEFA Meistrite Liiga hooaja 2010–2011 alustas Tottenham grupifaasist. Koos Londoni klubiga alagrupis mängisid Milano Internazionale, Twente ja Bremeni Werder. Tottenham Hotspur FC võitis kolm mängu ja veel kaks korda mängis viiki. Ainus kaotus seisuga 3:4 tuli Milanos San Siro staadionil. Klubi vastaseks Meistrite Liiga kaheksandikfinaalis oli Itaalia Serie A klubi AC Milan. Itaalias võitis Londoni klubi 1:0. Mäng White Hart Lane'i staadionil lõppes viigiga 0:0 ja Tottenham pääses UEFA Meistrite Liiga veerandfinaali, kus tema vastaseks sai Madridi Real. Seisuga 31. jaanuar 2022 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Football League First Division: Võidud (2): 1950–51, 1960–61 FA Cup: Võidud (8): 1901, 1921, 1961, 1962, 1967, 1981, 1982, 1991 Football League Cup: Võidud (4): 1971, 1973, 1999, 2008 FA Charity Shield: Võidud (7, kolm neist jagatud): 1921, 1951, 1961, 1962, (1967, 1981, 1991) UEFA karikas: Võidud (2): 1972, 1984 UEFA karikavõitjate karikas: Võidud (1): 1963 Seisuga 12. august 2019 Vaata ka en:List of Tottenham Hotspur F.C. records and statistics Suurim võit – Tottenham Hotspur – Crewe Alexandra 13:2 (FA Cup, 3. veebruar 1960) Suurim liigavõit – Tottenham Hotspur – Bristol Rovers 9:0 (Second Division, 22. oktoober 1977) Suurim kaotus – Tottenham Hotspur – 1. FC Köln 0:8 (UEFA Intertoto Cup, 22. juuli 1995) Suurim liigakaotus – Tottenham Hotspur – Liverpool 0:7 (First Division, 2. september 1978) Suurim punktide arv liigas – 86 (hooaeg 2016–2017) Enim liigaväravaid ühel hooajal – 115 (First Division, hooaeg 1960–1961) Enim väravaid klubi meeskonnas – Jimmy Greaves (aastatel 1961–1970 kokku 266 väravat) Enim liigaväravaid klubi meeskonnas – Jimmy Greaves (aastatel 1961–1970 kokku 220 väravat) Enim väravaid ühel hooajal – Clive Allen (49 väravat hooajal 1986–87) Enim mänge klubi meeskonnas – Steve Perryman (854 mängu aastatel 1969–1986) Enim liigamänge klubi meeskonnas – Steve Perryman (655 mängu aastatel 1969–1986) Noorim mängija väljakul – John Bostock (16 aasta ja 295 päeva vanuselt mängus Zagrebi Dinamo vastu, 6. november 2008) Vanim mängija väljakul – Brad Friedel (42 aasta ja 176 päeva vanuselt mängus Newcastle Unitedi vastu, 10. november 2013) Suurim ost – 55 miljonit naela (Lyonile Tanguy Ndombele eest 2019. aasta juulis) Suurim müük – 85,3 miljonit naela (Madridi Real Gareth Bale'i eest 2013. aasta septembris) Holmes, Logan. "A Month in the Illustrious History of Spurs: November". topspurs.com. Vaadatud 17. veebruar 2012. "First team: Players". Tottenham Hotspur F.C. Vaadatud 31. jaanuaril 2022. Koduleht